నరసింహుడు (సినిమా)

నరసింహుడు 2005 లో విడుదలైన తెలుగు చిత్రం. 2005 మే 20 న విడుదలైంది. దీనికి బి. గోపాల్ దర్శకత్వం వహించాడు. ఈ చిత్రంలో జూనియర్ ఎన్టీఆర్, అమిషా పటేల్, సమీరా రెడ్డి ప్రధాన పాత్రల్లో నటించారు. 2004 లో నిర్మాణం ప్రారంభమైన ఈ చిత్రం 2005 లో ముగిసింది. ఓవర్ బడ్జెట్ కారణంగా సినిమా విడుదల ఆలస్యం అయింది.

నరసింహుడు విడుదలైన మొదటి రోజున నమ్మశక్యం కాని ఓపెనింగ్స్ ఉన్నాయి. ఈ చిత్రం ప్రతికూల సమీక్షలను అందుకుంది. జూనియర్ ఎన్టీఆర్ బి. గోపాల్ ఇద్దరికీ బాక్సాఫీస్ పెద్ద వైఫల్యం ఇది. 2005 మే 22 న, తెలుగుదేశం ఎమ్మెల్యే అయిన సినీ నిర్మాత చెంగల వెంకట్రావు, సినిమా వైఫల్యంపై ఫిల్మ్ డిస్ట్రిబ్యూటర్స్‌తో వివాదం తరువాత తన కుటుంబం కళ్లముందే హుస్సేన్ సాగర్ లోకి దూకి చవడానికి ప్రయత్నించాడు. ఈ చిత్రాన్ని తరువాత హిందీలో ది పవర్ ఆఫ్ నరసింహగా అనువదించారు.

కథ
నరసింహుడు (ఎన్‌టిఆర్) తల్లిదండ్రులు చిన్న వయసులోనే చనిపోతారు. అతన్ని కొండవీడు గ్రామస్థులు దత్తత తీసుకుంటారు. వీరంతా అతన్ని పెంచే బాధ్యతను స్వీకరిస్తారు. జెడి ( పునీత్ ఇస్సార్ ), పోతురాజు ( కలభవన్ మణి ) ల కుమారులు గ్రామంలో 11 ఏళ్ల బాలికపై అత్యాచారం చేస్తారు. గ్రామ సంరక్షణాధికారి అయిన నరసింహుడు, ఘోరమైన నేరానికి పాల్పడినందుకు పెద్ద వ్యక్తులపై, వారి కుమారులపై ప్రతీకారం తీర్చుకుంటానని ప్రతిజ్ఞ చేస్తాడు. నరసింహుడు తన ప్రతిజ్ఞను ఎలా నెరవేర్చుకుంటాడనేది మిగతా కథ

నటీ నటులు

 నరసింహుడుగా జూనియర్ ఎన్.టి.ఆర్
 సమీరా రెడ్డి
 అమీషా పటేల్ సుబ్బలక్ష్మిగా
 జెడిగా పునీత్ ఇస్సార్
 పోతురాజుగా కళాభవన్ మణి
 రాహుల్ దేవ్
 పోలీస్ కమిషనర్‌గా ఆశిష్ విద్యార్థి
 బ్రహ్మానందం
 నరసింహుడు సహాయకుడిగా చలపతి రావు
 నరసింహుడు స్నేహితుడిగా అలీ
 జి.వి. సుధాకర్ నాయుడు
 చిత్రమ్ సీను
 ఆర్తి అగర్వాల్ ఐటెమ్ నంబర్‌గా

పాటలు

మూలాలు

2005 తెలుగు సినిమాలు
ఫ్యాక్షనిజం నేపథ్యంలో సినిమాలు
జూనియర్ ఎన్.టి.ఆర్ సినిమాలు
మణిశర్మ సంగీతం అందించిన సినిమాలు
బి. గోపాల్ దర్శకత్వం వహించిన సినిమాలు
బ్రహ్మానందం నటించిన సినిమాలు